Lav et referat af nedenstående tekst:

Tekst:
Vendsyssel FF er, når 1. division sparkes igang igen 6. marts, seriøse bejlere til en af de tre oprykningspladser til Superligaen. Og i jagten på oprykning har klubben nu forstærket sig i angrebet med brasilianske Washington Brandão. 25-årige Brandão er blevet købt fra af sin kontrakt i  HB Køge, der ligeledes spiller i 1. division, og hvor han i det seneste halvandet år har spillet og udviklet sig. - Han er en komplet angriber, der har nogle fysiske fortrin igennem sin fysik og hurtighed, men som samtidigt kan nogle fantastiske ting, når han er på bolden. Han har igennem længere tid været en af de bedste spillere i 1. division, hvor HB Køge og især Henrik Pedersen har udviklet ham rigtigt flot. Vi glæder os til at tage imod ham og er meget glade for, vi har lokket ham nordpå, for det er ingen hemmelighed, han har haft mange bejlere, udtaler sportschef Jacob Krûger. Brandão spillede i flere mindre brasilianske klubber inden han i 2014 blev hentet til Køge sammen med Bruninho, der siden skiftede til FC Nordsjælland og senest til kinesisk fodbold i en transfer, der indbragte Farum-klubben i omegnen af 25 millioner kroner. I Køge spillede Brandão 50 kampe og scorede 13 mål. Brandão tørner ud for Vendsyssel allerede fredag eftermiddag i testkampen mod Superliga-klubben Hobro IK.

Referat:
Superliga-bejlerne fra Vendyssel FF har fredag forstærket angrebet med brasilianske Washington Brandão, der bliver hentet til klubben fra HB Køge.